b'\n_START_ARTICLE_\nNobody passes perfectly\n_START_SECTION_\nHandling\n_START_PARAGRAPH_\n\xc2\xbbNobody Passes Perfectly\xc2\xab\xc2\xa0er en subtil, humoristisk og indsigtsfuld film om at turde forandre sig, grundl\xc3\xa6ggende og afg\xc3\xb8rende. I smukke filmiske tableauer inviterer debuterende instrukt\xc3\xb8r Saskia Bisp publikum til steder, hvor k\xc3\xb8nnet ikke er en fastsat og l\xc3\xa5st st\xc3\xb8rrelse, der dikteres af biologien, men derimod en meget personlig del af en selv, som kan udfordres, unders\xc3\xb8ges og \xc3\xa6ndres. M\xc3\xb8d Tomka, som er midt i en radikal forvandling fra kvinde til mand. Han lever i et meget k\xc3\xa6rligt og intimt forhold med sin lesbiske k\xc3\xa6reste Lotte, og sammen pr\xc3\xb8ver de at forestille sig, hvad forandringen vil betyde for dem. Og m\xc3\xb8d Erik, som engang var en heteroseksuel kvinde, og som endelig har valgt et liv som mand.'